# Упражнения: Въведение в информационните технологии и компютърните системи

## Въпроси

1. Дайте примери от живота ви, в които ползвате информационни технологии
2. За какви дейности използвате компютър у вас?
3. Каква разлика правите между понятията „данни“ и „информация"
4. Кои са основните информационни дейности?
5. Какви периферни устройства са свързани с компютъра, който ползвате? За какво служат те?
6. Познавате ли други периферни устройства и за какво се ползват?
7. Какви правила за безопасна работа спазвате при работа с компютър?
8. Предвид, че при въвеждане на парола не се изобразяват символите, които въвеждате, а само точки или звездички ( . \*), какво влияние оказва езика за въвеждане, показан в долния десен ъгъл на екрана на монитора при въвеждане на парола? До какъв проблем може да доведе и как да се реши?
9. Дайте примери за компоненти на компютърна система, без които работата му е:

* Възможна
* Невъзможна

1. Какви видове софтуер познавате?
2. Дайте примери за:
   * Системен софтуер
   * Инструментален софтуер
   * Приложен софтуер
3. Част от кабелите за вашия компютър са изключени. Вие ще:

* Съобщите на учителя за проблема
* Няма да съобщите, а ще ги включите
* Ще се опитате да включите компютъра от бутона за включване, без да са включени необходимите кабели

1. След колко време най-много работа с компютър се налага да си починете? За колко минути?
2. Ако вкъщи върху монитора ви попада външна светлина или има отражение върху екрана какво ще предприемете?

## Пред компютъра

Работата с компютър изисква спазването на редица правила, свързани със запазване на вашето здраве. Застанете правилно пред компютъра. Опитайте се да си припомните и изпълните правилно указанията на учителя ви. За какво ще следите?

## Включване и изключване на компютъра

Включете компютъра и го изключете според правилата за безопасна работа. Какви правила спазвахте?

## Конфитюр от боровинки

1. Намирате се в гората за да берете боровинки. За да сготвите вкусно ястие от тях вие извършвате следните дейности:
   1. Берете боровинки
   2. После, вкъщи ги почиствате, варите конфитюр, консервирате го
   3. Поставяте го в шкафа за съхранение
   4. Когато решите да закусите с боровинки и почерпите приятел, отивате до мястото където го съхранявате (шкаф). В шкафа консервите са подредени и лесно намирате и избирате едно бурканче с боровинки.
   5. На масата сервирате в чиния любимия конфитюр, с който закусвате и черпите приятелите.

Намирате ли прилика между основните информационни дейности и описаните дейности по приготвяне и закусване с конфитюр от боровинки? Кои дейности си съответстват?

Направете таблица на съответствие на дейностите:

|  |  |
| --- | --- |
| Информационна дейност | Дейности за закуска с боровинките |
| Събиране на данни |  |
| Обработване на данни |  |
| Съхранение на данни |  |
| Разпространение (споделяне) на данни |  |

Дайте други подобни примери от ежедневието ви, в което извършвате подобни дейности с други неща. Дайте примери за информационни дейности, които извършвате в ежедневието си.