# Упражнения: Носители на информация

## Въпроси

1. Дайте примери за носители на информация, които сте използвали?
2. Каква информация сте съхранявали върху използвания носител?
3. Кой носител на информация използвате най-често? Удобен ли е и защо?
4. Какви носители на информация има на компютъра с който работите?

## Четене и запис на данни върху флашпамет

Включете подготвена за целта флашпамет към компютъра, спазвайки необходимите за целта правила. Разгледайте съдържанието на носителя, като предварително го проверите за вируси, ако това е необходимо (съгласно указанията на вашия учител). Извадете безопасно носителя от устройството.

## Работа с Файловия мениджър

Отворете файловия мениджър и проверете какви устройства за съхранение на данни са включени към компютъра. Какви са физическите и логическите им имена. Кои от устройствата позволяват и кои не позволяват запис или изриване на данни върху тях? Има ли свободно място за запис върху всеки от носителите и колко е то?