# Проект – Анимация в Scratch

Създайте **кратка анимация** в **Scratch**, която разказва накаква интересна история, използвайки придобитите умения по **програмиране**, **създаване** на **герои**, **изчертаване** на **фигури**, **създаване** на **собствени блокове** и **алгоритми**.

## Изисквания

### Сюжет:

**Измислете** интересен **сюжет** за вашата анимация. Главният герой трябва да се сблъска с **предизвикателство** или **задача**, която да реши с помощта на магия или изобретателност.

Сюжетът трябва да включва **начало**, **развитие** и **кулминация**, като завършва с разрешаването на **предизвикателството** или **задачата**.

### Герой:

Създайте поне един **оригинален герой**, използвайки инструмента за създаване на герои в **Scratch**. Можете да добавите и допълнителни **герои**, **фонове** или **обекти**, които да обогатят вашата история.

### Молив:

Използвайте разширението **Молив** в **Scratch**, за да нарисувате елементи, които героят ви може да **използва** или с които да взаимодейства в анимацията (например, магически символи, карта на съкровища, загадъчни обекти).

### Алгоритъм:

Включете **поне един алгоритъм**, който сте изучавали. Това може да бъде алгоритъм за решаване на проблем в историята, магическа формула, пътешествие през лабиринт или друг креативен начин за използване на алгоритми.

### Собствени Блокове:

Създайте и използвайте **поне един собствен блок** в програмата си, който да изпълнява специфична функция, необходима за вашата анимация.

### Звук:

Добавете подходящи **звукови ефекти** и/или **музика**, за да направите вашата анимация **по-жива** и **интересна**.

Може да видите файла **school.gif** за вдъхновения и идеи.