
# Упражнения: Формули за извършване на аритметични действия с данни. Функции

Състояние на настоящия учебен материал:



## Въпроси:

1. Кой **знак** се поставя в **началото** на формули или функции в **Excel**?
2. **Правилно** ли е записана дадената формула за изчисление на **лицето** на **квадрат** – "**=a\*a**"?
3. **Избройте** колкото можете повече **вградени функции** в Excel.
4. Какво е **аргумент** на функция?
5. Освен **числа** какво друго може да се **подава** като **аргумент** на функция?

## Задачи:

### Сметки за магазин

Отворете файла **shop\_kartof.xlsx** от папката **Resources**. Вътре има таблица с продукти, налични в магазин. Вашата задача е да намерите:

* **Цената** за **цялото количество** на всеки продукт – **формула**
* **Количеството** на **всички продукти** – **SUM**
* Продукта, на който ще му изтече **най-скоро** срока на годност - **MIN**
* Цената на **най-скъпия** продукт – **MAX**
* **Средната цена** на продуктите в магазина – **AVERAGE**

Не забравяйте да дадете **тип на клетките**, за да покажете данните в желания от вас формат.

#### \*Бонус

Добавете клетка с текст "**Обща сума**" и срещу нея сметнете сумата от цените на всички продукти. За целта може да използвате готовите данни от клетките в колона **E** – "**Цена за цялото количество на продукт**".

### Справка с НИМХ

Константин има задача да **измерва температурата** в неговия квартал през периода **10.10 – 10.11.2023г**. Отворете файла **temperature.xlsx** в папката **Resources** и **съпоставете данните**, като направите следните **изчисления** в обозначените клетки:

* **Средна** температура за целия период
* **Максимална** температура
* **Минимална** температура
* **Температурна аплитуда**
  + Температурната аплитуда = Максимална температура – Минимална температура

Има ли **значителни разминавания** между данните от личните измервания на Константин и данните от **НИМХ**?