# Контролна работа: Компютърни системи

Състояние на настоящия учебен материал:



## Въпроси:

1. Кое не е вярно за компютърните конфигурации?
   1. Компютърната конфигурация включва хардуерни и софтуерни компоненти
   2. От компютърната конфигурация зависи дали може да се стартират определени програми
   3. Конфигурацията може да се променя и подобрява при нужда
   4. Всички компютърни конфигурации са подходящи за игри с високи графични изисквания
2. Кой хардуерен компонент съдържа ядра, тактова честота и кеш памет?
   1. Видеокарта
   2. Дънна платка
   3. Процесор
   4. Хард диск
3. Коя памет съдържа основни инструкции за стартиране на компютъра и не се изтрива при изключване?
   1. RAM
   2. ROM
   3. Хард диск
   4. Кеш памет
4. Кой софтуер се използва от потребителя за изпълнение на конкретни задачи?
   1. Приложен софтуер
   2. Системен софтуер
   3. Игра
   4. Уеб браузър
5. Към кой софтуер спада програмата Windows 10?
   1. Системен софтуер
   2. Приложен софтуер
   3. Графичен редактор
   4. Антивирусна програма
6. Коя от програмите е пример за приложен софтуер?
   1. NVIDIA
   2. Linux
   3. Adobe Photoshop
   4. Visual Studio
7. Какви съобщения се използват за информация за грешки или важни събития в компютърните системи?
   1. Приложени съобщения
   2. Системни съобщения
   3. Персонализирани съобщения
   4. Информационни съобщения
8. За какво се използват скриптовете в компютърните системи?
   1. За изпълнение на конкретни задачи в операционната система
   2. За съхранение на данни в база данни
   3. За създаване на графични изображения
   4. За автоматизиране на процеси и задачи
9. Каква е ролята на конфигурационните файлове?
   1. Управляват изпълнението на приложенията в реално време
   2. Определят начина, по който програмите и системите взаимодействат с операционната система
   3. Отговорни са за защитата и криптирането на данни
   4. Съхраняват големи обеми от данни в база данни
10. Какво е архивиране в контекста на компютърните системи?
    1. Мерки за предотвратяване на неоторизиран достъп, кражба или повреждане на данни
    2. Процес на съхранение на данни в компресиран формат
    3. Процес на създаване на резервни копия на важни данни
    4. Метод за увеличаване на производителността на компютърните системи

## Задача:

1. Определете вида на хардуерната карта по дадената характеристика.

|  |  |
| --- | --- |
| Характеристика | **Вид карта** |
| Позволява свързване към интернет или локална мрежа |  |
| Отговаря за обработката и възпроизвеждане на звук |  |
| Използва се за визуализиране на изображения върху екрана |  |

1. Срещу всяка програма напишете към кой вид софтуер спада.

|  |  |
| --- | --- |
| Програма | **Вид софтуер** |
| Adobe Photoshop |  |
| Linux |  |
| Kaspersky |  |
| Mozilla Firefox |  |

1. Посочете дали характеристиката е команда или скрипт.

|  |  |
| --- | --- |
| Характеристика | **Команда или Скрипт** |
| Отваряне на нов файл |  |
| Автоматизиране на копиране на файлове всеки ден |  |
| Пускане на приложение |  |
| Изпълнение на поредица от команди |  |